stanford-oval/wikipedia huggingface dataset:
เซเรนา อาร์มสตรอง-โจนส์, เคาน์เตสแห่งสโนว์ดอน

| เดอะไรต์ออนะระเบิล เซเรนา อาร์มสตรอง-โจนส์ เคาน์เตสแห่งสโนว์ดอน |
| --- | --- |
เกิด: เซเรนา อัลเลย์เน อาร์มสตรอง-โจนส์ 1 มีนาคม พ.ศ. 2513 (54 ปี) ลิมริก ประเทศไอร์แลนด์
มีชื่อเสียงจาก: สมาชิกราชวงศ์วินด์เซอร์
คู่สมรส: เดวิด อาร์มสตรอง-โจนส์, ไวเคานต์ลินลีย์
บุตร: ชาลส์ อาร์มสตรอง-โจนส์, ไวเคานต์ลินลีย์ เลดีมาร์การีตา อาร์มสตรอง-โจนส์
บิดามารดา: ชาลส์ สแตนโฮป เอิร์ลที่ 12 แห่งฮาร์ริงตัน เวอร์จีเนีย ฟรีแมน-แจกสัน
เลดีเซเรนา อัลเลย์เน อาร์มสตรอง-โจนส์, เคานท์เตสแห่งสโนว์ดอน (อังกฤษ: The Lady Serena Alleyne Armstrong-Jones, Countess of Snowdon) (เกิด 1 มีนาคม พ.ศ. 2513) เป็นสมาชิกราชวงศ์วินด์เซอร์ โดยการสมรสกับเดวิด อาร์มสตรอง-โจนส์, ไวเคานต์ลินลีย์ พระโอรสในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เธอมีลำดับโปเจียมพระราชวงศ์ฝ่ายใน ลำดับที่ 13
การหย่าร้าง

สำนักพระราชวังอังกฤษได้ออกแถลงการณ์เรื่องเดวิด อาร์มสตรอง-โจนส์ เอิร์ลที่ 2 แห่งสโนว์ดอน เตรียมหย่ากับเซเรนา อาร์มสตรอง-โจนส์ เคาน์เตสแห่งสโนว์ดอน หลังจากใช้ชีวิตคู่มากว่า 26 ปี เป็นการประกาศเพียงไม่ถึงสัปดาห์ หลังจากการประกาศแยกทางของปีเตอร์ ฟิลลิปส์ พระโอรสในเจ้าหญิงแอนน์ พระราชกุมารี กับออทัมน์ ฟิลลิปส์ ชายา
โดยตัวแทนของครอบครัวสโนว์ดอนกล่าวว่า "เอิร์ลและเคานต์เตสแห่งสโนว์ดอน ตกลงฉันมิตรที่จะให้ชีวิตสมรสนำมาซึ่งจุดสิ้นสุดตรงนี้ นำไปสู่การหย่า และขอให้สื่อมวลชนเคารพความเป็นส่วนตัวทั้งของตนและของครอบครัวด้วย"
เดวิด อาร์มสตรอง-โจนส์ เป็นพระโอรสในเจ้าหญิงมาร์กาเรต กับอดีตพระสวามี แอนโทนี่ อาร์มสตรอง-โจนส์ และเป็นพระภาคิไนยในสมเด็จพระราชินีนาถ สมรสกับเซเรนา สแตนโฮป เมื่อวันที่ 8 ตุลาคม พ.ศ. 2536 มีโอรส 1 คน และธิดา 1 คน ปัจจุบันอยู่ในลำดับที่ 21 ของการสืบราชสันตติวงศ์ อีกทั้งเป็นเจ้าของกิจการเครื่องเรือนและของตกแต่งบ้าน
| ก่อนหน้า |  | เซเรนา อาร์มสตรอง-โจนส์, เคาน์เตสแห่งสโนว์ดอน |  | ถัดไป |
| --- | --- | --- | --- | --- |
| ดัชเชสแห่งเคนต์ |  | ลำดับโปเจียม (ฝ่ายใน)   แห่งสหราชอาณาจักร   |  | เจ้าหญิงไมเคิลแห่งเคนต์ |
เซแบสเตียน มอรัน

| เซแบสเตียน มอรัน |
| --- | --- |
ตัวละครใน เชอร์ล็อก โฮมส์
มอรันถูกจับในตอน "บ้านร้าง"
ปรากฏครั้งแรก: "The Adventure of the Empty House"
สร้างโดย: เซอร์อาร์เธอร์ โคนัน ดอยล์
ข้อมูลตัวละครในเรื่อง
เพศ: ชาย
ตำแหน่ง: พันเอก
สัญชาติ: อังกฤษ
พันเอก เซแบสเตียน มอรัน (อังกฤษ: Colonel Sebastian Moran) เป็นตัวละครตัวหนึ่งในเรื่อง เชอร์ล็อก โฮมส์ ผลงานเขียนของเซอร์อาร์เธอร์ โคนัน ดอยล์ เขาเป็นสหายคนสนิทของศาสตราจารย์เจมส์ มอริอาร์ตี มีอาชีพเป็นหัวหน้าองค์กรให้แก่มอริอาร์ตี ครั้งหนึ่งโฮมส์เคยขนานนามมอรันว่าเป็น "บุคคลอันตรายอันดับ 2 ของลอนดอน" (รองจากศาสตราจารย์มอริอาร์ตี)
ตามท้องเรื่อง มอรันเกิดในกรุงลอนดอน ประเทศอังกฤษ เมื่อปี ค.ศ. 1840 เป็นบุตรชายของเซอร์ออกัสตัส มอรัน ซึ่งเคยเป็นผู้แทนของอังกฤษไปประจำอยู่ที่เปอร์เซีย เขาจบการศึกษาจากวิทยาลัยอีตันและมหาวิทยาลัยออกซฟอร์ด ก่อนจะเข้าเป็นทหารประจำการที่กองทหารช่างเบงคลูรูที่ 1 (มัทราส) ในอินเดีย และปฏิบัติการในการเดินทัพต้านชนเผ่าโจวากีและในสงครามอังกฤษ-อัฟกานิสถานครั้งที่ 2 โดยมีส่วนร่วมในยุทธการที่ชาร์อาเซียบ, เชอร์ปุระ และคาบูล เขามีบ้านพักอยู่ที่ถนนคอนดิวอิตในย่านเมย์แฟร์ของกรุงลอนดอน และเป็นสมาชิกสโมสรอังกฤษ-อินเดีย สโมสรแทงเกอร์วิลล์ และสโมสรไพ่แบกาเทลล์
ในคดีสุดท้ายได้ปรากฏในบ้านร้าง เขาได้ทำการฆาตกรรมนายรอนัลด์ อะแดร์ โดยยิงกระสุนปืนพกแบบอ่อนจากปืนลมที่สร้างโดยฟ็อน แฮร์เดอร์ ช่างเครื่องตาบอดชาวเยอรมัน ตามคำสั่งของศาสตราจารย์มอริอาร์ตี โดยเล็งยิงที่หน้าต่างที่เปิดบนชั้นสอง ด้านหน้าของบ้านเลขที่ 427 ถนนปาร์ก และเขายังพยายามจะสังหารเชอร์ล็อก โฮมส์ เพื่อศาสตราจารย์มอริอาร์ตีผู้ล่วงลับด้วย แต่ไม่สำเร็จ
นอกจากนี้ มอรันยังเคยปรากฏตัวใน ยอดนักสืบจิ๋วโคนัน ฉบับภาพยนตร์ ภาค ปริศนาบนถนนสายมรณะ ในเกมโคคูนที่โคนันและเพื่อน ๆ เล่น โดยเป็นผู้เลี้ยงดูแจ็กเดอะริปเปอร์ให้เป็นฆาตกรที่โหดเหี้ยมอีกด้วย
ใน เชอร์ล็อก โฮล์มส์ เกมพญายมเงามรณะ (พ.ศ. 2554) บทมอรัน รับบทโดย พอล แอนเดอร์สัน
| ด ค กหนังสือ เชอร์ล็อก โฮมส์ โดย เซอร์อาร์เธอร์ โคนัน ดอยล์ |
| --- | --- | --- |
| นวนิยาย | แรงพยาบาท  ·  จัตวาลักษณ์  ·  หมาผลาญตระกูล  ·  หุบเขาแห่งภัย |  |
| ชุดเรื่องสั้น | ชุดผจญภัย  ·  ชุดจดหมายเหตุ  ·  ชุดคืนชีพ  ·  ชุดลาโรง  ·  ชุดบันทึกคดี |  |
| ตัวละคร | เชอร์ล็อก โฮมส์  ·  หมอวอตสัน  ·  ไมครอฟต์ โฮมส์  ·  ศจ. มอริอาร์ตี  ·  พันเอกมอรัน  ·  ไอรีน แอดเลอร์ |  |
เซารอน

| --- | --- |
ตัวละครใน เดอะลอร์ดออฟเดอะริงส์
เซารอน
[[ไฟล์:|200px]] เซารอน ผู้รับใช้แห่งมอร์กอธ
ชื่อ: เซารอน
ฉายา: กอร์เธาร์, อันนาทาร์, Aulendil, Artano, The Dark Lord, เจ้าแห่งบารัด-ดูร์, เนโครมันเซอร์, เจ้าแห่งไสยเวท,จอมมาร
ตำแหน่ง: ลอร์ดมืดแห่งมอร์ดอร์
เผ่า: ไอนัวร์
วัฒนธรรม: ไมอา ของ เมลคอร์
เพศ: ชาย
ดินแดน: มอร์ดอร์
ช่วงชีวิต: ยุคก่อนยุค -  25 มีนาคม ยุคที่สาม ปี 3019
อาวุธ: คทา
จากภาพยนตร์ของปีเตอร์ แจ็กสัน
นักแสดง: Sala Baker
เสียงพากย์: Sala Baker
เซารอน (อังกฤษ: Sauron) เป็นตัวละครหลักฝ่ายอธรรมในนิยายเรื่องเดอะลอร์ดออฟเดอะริงส์ ของ เจ. อาร์. อาร์. โทลคีน เดิมเป็นเทพไมอา ซึ่งทำงานรับใช้จอมมารมอร์กอธ ภายหลังตั้งตัวเป็นใหญ่  เซารอนเป็นผู้หลอมสร้างแหวนเอก ซึ่งบรรจุพลังอำนาจมหาศาลเอาไว้ภายใน และสามารถบังคับควบคุมใครก็ตามที่สวมแหวนแห่งอำนาจวงอื่นๆ
ประวัติ > ยุคที่หนึ่ง

ในตำนาน ซิลมาริลลิออน กล่าวว่า เซารอนแต่เดิมเป็นเทพไมอา ในสังกัดของ อาวเล เทพวิศวกรรม (เหตุนี้เขาจึงมีทักษะในการสร้างสรรค์สิ่งต่างๆ สูงมาก) แต่แล้วถูกเทพอสูรเมลคอร์ ล่อลวงให้ไปรับใช้ตน เซารอนจึงแปรพักตร์ไปเข้ากับเมลคอร์
เซารอนได้เป็นผู้ช่วยคนสำคัญ เป็นสมุนเอก เป็นเสนาบดีใหญ่ของเมลคอร์มานับแต่ยุคก่อนยุค เมื่อครั้งที่เมลคอร์ ซ่องสุมกำลังพลในตรุใต้ดินที่ อุทุมโน เซารอนเป็นผู้ควบคุมดูแลป้อมตะวันตกที่อังก์บันด์  แต่เมื่อเมลคอร์พ่ายแพ้ต่อปวงเทพ และอุทุมโนถูกรื้อทำลาย ปวงเทพกลับหาตัวเซารอนไม่พบ
เซารอนได้มาเป็นผู้ช่วยคนสำคัญของเมลคอร์ หรือ มอร์กอธ อีกครั้ง เมื่อเขาได้รับอภัยโทษจากปวงเทพ แล้วกลับก่อเหตุทำลายทวิพฤกษา ชิงซิลมาริล และหนีกลับมายังมิดเดิลเอิร์ธ ซ่องสุมกำลังขึ้นใหม่ที่อังก์บันด์
พวกเอลฟ์ในยุคที่หนึ่งเรียกเซารอนว่า กอร์เธาร์ (Gorthaur) ซึ่งหมายถึง จอมเวทผู้น่าสะพรึงกลัว เซารอนมีทักษะทางด้านเวทมนตร์คาถาด้วย สมุนบริวารของเขาที่สำคัญคือพวกมนุษย์หมาป่า เช่น เดรากลูอิน และยังมีนางปีศาจค้างคาว ธูริงเกวธิล ทำหน้าที่เป็นคนส่งสารประจำตัว
เซารอนยกทัพตีหอคอยมินัสทิริธของฟินร็อด ซึ่งตั้งอยู่บนโทลซิริออนได้ และยึดมาเป็นฐานที่มั่นของตน เปลี่ยนชื่อใหม่เป็น โทล-อิน-เการ์ฮอธ หอคอยนี้ภายหลังเป็นสถานที่สิ้นพระชนม์ของฟินร็อดเอง เมื่อพระองค์เสี่ยงชีวิตเข้าปกป้องเบเรน ระหว่างปฏิบัติภารกิจชิงซิลมาริล
หลังสิ้นสุดยุคที่หนึ่ง เมื่อปวงเทพยกทัพมาปราบมอร์กอธ ทำลายอังก์บันด์และแผ่นดินเบเลริอันด์ทั้งหมดจมลงสู่ใต้ทะเล เทพเอออนเวขอให้เซารอนยินยอมกลับไปขออภัยโทษต่อปวงวาลาร์ แต่เซารอนกลัวเกินกว่าจะกลับไปได้ เขาจึงหนีหายไป
ประวัติ > ยุคที่สอง

เซารอนกลับมาตั้งอาณาจักรของตนขึ้นใหม่อย่างเงียบๆ ในแผ่นดินมอร์ดอร์ และเริ่มเกลี้ยกล่อมมนุษย์ชาวพื้นเมืองให้เข้าเป็นพวกกับตน เขาปลอมตัวเป็นร่างงดงามชื่อ อันนาทาร์ เข้าไปยังอาณาจักรเอเรกิออน พวกเอลฟ์ช่างแห่งเอเรกิออนไม่ได้ระแวงสงสัย และยังชื่นชมกับทักษะฝีมือทางการช่างอันเป็นเลิศ จึงต้อนรับอันนาทาร์เป็นอันดี และได้ช่วยสร้าง แหวนแห่งอำนาจ ขึ้น 16 วง ซึ่งต่อมาได้แก่ แหวนแห่งคนแคระ 7 วง กับแหวนแห่งมนุษย์ 9 วง
เซารอนกลับมาลักลอบสร้างแหวนเอกธำมรงค์ ในเมาท์ดูม ด้วยอัคคีในภูเขาไฟนั้น พร้อมทั้งแบ่งพลังส่วนหนึ่งของตนใส่ลงไปในแหวนด้วย ทำให้แหวนเอก มีอำนาจบังคับบัญชาเหนือแหวนทั้ง 16 วงที่สร้างไว้ก่อนหน้านี้
แต่ เคเลบริมบอร์ เอลฟ์ช่างผู้มีฝีมือยอดเยี่ยมอีกคนหนึ่ง ก็แอบสร้าง แหวนแห่งเอลฟ์ ขึ้นสามวง โดยเซารอนไม่ได้มีส่วนในการสร้างด้วย ครั้นเมื่อเซารอนสวมแหวนเอกของตนในเมาท์ดูม ผู้สวมแหวนเอลฟ์ก็รู้สึกได้ทันที และจึงได้ตระหนักว่า ตัวตนที่แท้จริงของ อันนาทาร์ คือใคร
เมื่อนั้นจึงเกิดเป็นสงครามระหว่างเอลฟ์กับเซารอน เอเรกิออนถูกตีแตก แต่เซารอนก็ไม่สามารถยึดเมืองไว้ได้ เพราะทัพมนุษย์จากนูเมนอร์ ยกมาช่วย ดังนั้นเซารอนจึงต้องถอยกลับไปตั้งหลักในมอร์ดอร์ใหม่
จนถึงสมัยของ อาร์-ฟาราโซน ทัพนูเมนอร์ยกมามิดเดิลเอิร์ธ หวังจะแผ่ขยายอำนาจ เซารอนก็แกล้งทำเป็นยอมจำนน ให้ชาวนูเมนอร์จับตัวกลับไปในฐานะเชลย แต่แล้วเขาใช้ลิ้นเจรจาอันหลักแหลม จนได้เป็นที่ปรึกษาคนสำคัญของกษัตริย์ ยุยงให้อาร์-ฟาราโซน นำกองทัพบุกไปอามัน เพื่อช่วงชิงความเป็นอมตะ
ปวงเทพสั่งสอนความยโสของอาร์-ฟาราโซน โดยบันดาลให้เกาะนูเมนอร์จมสมุทร แล้วยกทวีปอามันออกไปเสียจากพิภพอาร์ดา แล้วบันดาลให้โลกกลม ทำให้ไม่มีใครสามารถเดินทางไปยังอามันได้อีก นอกจากพวกเอลฟ์
เซารอนอยู่บนเกาะนูเมนอร์ในคราวจมสมุทร แต่เขากลายร่างเป็นสายลมอันดำมืด และหนีออกมาจากการจมสมุทรครั้งนั้นได้ทันเวลา กลับไปยังมอร์ดอร์ที่มั่นของตน
เอเลนดิลกับบุตรทั้งสอง คืออิซิลดูร์ กับ อนาริออน ก็หนีจากการจมสมุทรของนูเมนอร์ได้เช่นกัน และมาตั้งอาณาจักรอาร์นอร์และกอนดอร์ บนแผ่นดินมิดเดิลเอิร์ธ พวกเขาสร้างหอคอยมินัสอิธิลไว้ที่ไหล่เขาเอเร็ดลิธุย ชายอาณาเขตมอร์ดอร์ เพื่อคอยเฝ้าระวังการเคลื่อนไหวของเซารอน
ปลายยุคที่สอง ทัพเอลฟ์กับมนุษย์ร่วมมือกันอีกครั้ง จัดตั้งเป็น ทัพพันธมิตรครั้งสุดท้าย ยกไปโจมตีมอร์ดอร์ เกิดการสัประยุทธ์ใหญ่ที่สมรภูมิทุ่งดาร์กอลัด เอเลนดิลและกิลกาลัดสิ้นพระชนม์ แต่อิซิลดูร์ใช้ดาบนาร์ซิลของพ่อ ตัดนิ้วของเซารอนพร้อมกับแหวนเอก ขาดสะบั้น ทำให้อำนาจของเซารอนพังทลาย กลายเป็นดวงจิตล่องลอย ต้องหนีไปพักฟื้นอยู่นานก่อนจะสามารถแสดงร่างเป็นกายเนื้อได้อีก
ประวัติ > ยุคที่สาม

เซารอนเริ่มปรากฏตัวบนมิดเดิลเอิร์ธอีกครั้งในฐานะ เนโครมันเซอร์ ดังที่ปรากฏในเรื่อง เดอะฮอบบิท โดยซุ่มตัวอยู่ในโดลกุลดัวร์ หอไสยเวทย์ ทางตอนใต้ของป่าเมิร์ควูดและได้ซ่องสุมกำลังออร์คจำนานมากเพื่อบุกยึดอาณาจักรเอเรบอร์ ดินแดนของคนแคระเพื่อใช้เป็นฐานทัพในการบุกเข้ายึดและกอบกู้อาณาจักรอังก์มาร์ หากอาณาจักรอังก์มาร์ได้ฟื้นคืนอีกครั้ง การยึดครองมิดเดิลเอิร์ธก็จะง่ายดายขึ้น แต่ก็ต้องล้มเหลวเมื่อคนแคระ มนุษย์ และเอลฟ์รวมทั้งเหล่าพญาอินทรีได้รวมผนึกกำลังทำการต่อสู้กับพวกออร์คจนนำไปสู่สงครามที่เรียกว่า สงครามห้าทัพ จนในที่สุดกองทัพออร์คก็ต้องปราชัย
เมื่อชาวสภาขาวล่วงรู้ ก็เตรียมการโจมตีโดลกุลดัวร์ แต่เซารอนรู้ทัน หนีกลับมามอร์ดอร์เสียก่อน แล้วเริ่มซ่องสุมกองกำลังขึ้นใหม่ โดยมีราชันขมังเวท หรือ วิชคิง แห่งอังก์มาร์ เป็นบริวารคนสำคัญ
เซารอนพยายามติดตามหาแหวนเอก ด้วยอำนาจส่วนใหญ่ของตนถูกแบ่งไปบรรจุอยู่ในแหวนนั้น เขาตามล่ากอลลัม และตามหาตัว 'แบ๊กกิ้นส์' ผู้ถือแหวนคนถัดไป แต่ก็ไม่สำเร็จ เมื่อแหวนเอกถูกทำลายลงในเมาท์ดูม ร่างจำแลงของเซารอนที่สร้างขึ้นด้วยอำนาจอันมีเหลืออยู่น้อยนิด ก็สูญสลายไป
แต่เซารอนเป็นเทพไมอา เขาจึงไม่ตาย ได้แต่เป็นดวงจิตอันไร้พลัง ล่องลอยไปมาอยู่ในอาร์ดาเท่านั้น
| ด ค กไอนัวร์ทั้งปวงจากตำนานของเจ>  อาร์. อาร์. โทลคีน |
| --- | --- |
มหาคีตาแห่งไอนัวร์: ไอนูลินดาเล
คณะเทพวาลาร์:  มานเว  อุลโม  อาวเล  โอโรเม  นาโม  เอียร์โม  ทุลคัส 
คณะเทพวาลิแอร์:  วาร์ดา  ยาวันนา  นิเอนนา  เอสเต  ไวเร  วานา  เนสซา 
เทพปัจจามิตร:  มอร์กอธ (หรือเมลคอร์) 
เทพไมอาร์:  เอออนเว  อิลมาเร  ออสเซ  อุยเนน  เซารอน  เมลิอัน  อาริเอน  ทิลิออน  คูรูโม (ซารูมาน)  โอโลริน (แกนดัล์ฟ)  บัลร็อก
เซอร์เคิลชาร์ต

| --- | --- |

ประเภท: ชาร์ตเพลง
ภาษาที่ใช้ได้: เกาหลี
ก่อนหน้า: แกออนชาร์ต  (ค.ศ. 2010–2022)
เจ้าของ: Korea Music Content Association
ยูอาร์แอล: circlechart.kr
เชิงพาณิชย์: ใช่
ลงทะเบียน: ทางเลือก
เปิดตัว: 23 กุมภาพันธ์ 2010; 14 ปีก่อน (2010-02-23)
สถานะปัจจุบัน: กำลังดำเนินอยู่
เซอร์เคิลชาร์ต (เกาหลี: 써클차트; อาร์อาร์: Sseokeul-chateu; อังกฤษ: Circle Chart) ก่อนหน้านี้รู้จักกันในชื่อ แกออนมิวสิกชาร์ต หรือ แกออนชาร์ต (เกาหลี: 가온차트; อาร์อาร์: Gaon-chateu; อังกฤษ: Gaon Chart) จัดทำตารางความนิยมรายสัปดาห์ของเพลงและอัลบั้มในประเทศเกาหลีใต้ ผลิตโดย Korea Music Content Association และได้รับการสนับสนุนจากกระทรวงวัฒนธรรม กีฬา และการท่องเที่ยวของเกาหลีใต้ ก่อตั้งขึ้นในปี ค.ศ. 2010 โดยทำหน้าที่เป็นอุตสาหกรรมเพลงเพียงแห่งเดียวที่ได้รับการยอมรับในชาร์ตเพลงในเกาหลีใต้
ประวัติ

แกออนชาร์ตเปิดตัวในเดือนกุมภาพันธ์ ค.ศ. 2010 โดย Korea Music Content Association โดยได้รับการสนับสนุนจากกระทรวงวัฒนธรรม กีฬา และการท่องเที่ยวของเกาหลีใต้ โดยมีเป้าหมายเพื่อสร้างชาร์ตระดับประเทศสำหรับเกาหลีใต้ที่คล้ายกับบิลบอร์ดชาร์ตของสหรัฐอเมริกาและออริคอนชาร์ตของญี่ปุ่น เริ่มติดตามยอดขายตั้งแต่ต้นปี ค.ศ. 2010 พิธีเปิดตัวถูกจัดขึ้นพร้อมกับพิธีมอบรางวัลเล็ก ๆ เมื่อวันที่ 23 กุมภาพันธ์ ค.ศ. 2010 ที่โรงแรมเวสทินโชซอนในกรุงโซล เกิร์ลกรุปเกิลส์เจเนอเรชันได้รับรางวัลศิลปินชั้นนำของเดือนมกราคมและวงบอยแบนด์ซูเปอร์จูเนียร์ได้รับรางวัลอัลบั้มยอดเยี่ยมประจำปี ค.ศ. 2009 ในขณะเดียวกัน เพลง "We Fell In Love" ที่ขับร้องโดยโช กว็อน สมาชิกวงทูเอเอ็ม และกาอิน สมาชิกวงบราวน์อายด์เกิลส์ คว้าตำแหน่งริงโทนประจำสัปดาห์ที่ดีที่สุดสำหรับมือถือ
ในเดือนกุมภาพันธ์ ค.ศ. 2011 ได้เผยแพร่ข้อมูลเกี่ยวกับยอดขายอัลบั้มทั้งแบบออนไลน์และออฟไลน์ของปี ค.ศ. 2010 รวมถึงรายละเอียดข้อมูลชาร์ตออนไลน์และเป็นครั้งแรกนับตั้งแต่ปี ค.ศ. 2008 ที่มีการเปิดเผยยอดขายอัลบั้มแบบออฟไลน์ เนื่องจากสมาคมอุตสาหกรรมเพลงของเกาหลีหยุดรวบรวมข้อมูล
วันที่ 7 กรกฎาคม ค.ศ. 2022 แกออนชาร์ตได้เปลี่ยนชื่อเป็นเซอร์เคิลชาร์ต ชาร์ตเดิมยังคงอยู่ พร้อมกับเพิ่ม Global K-pop Chart ใหม่ นอกจากนี้ รางวัลแกออนชาร์ตมิวสิกอะวอดส์ยังได้รับการรีแบรนด์เป็นเซอร์เคิลชาร์ตอะวอดส์อีกด้วย
ชาร์ตเพลง > ชาร์ตเพลง

| ชื่อชาร์ต | ประเภทชาร์ต | จำนวนตำแหน่ง | วิธีการจัดอันดับ |
| --- | --- | --- | --- |
| โกลบอลเคป็อปชาร์ต | สตรีมมิง | 200 |  การใช้งานสตรีมมิงเคป็อปทั่วโลก |
| ดิจิทัลชาร์ต | สตรีมมิง + ดาวน์โหลด + เพลงประกอบ | 200 |  ชาร์ตความนิยมเพลงมาตรฐานของเกาหลีใต้ |
| สตรีมมิงชาร์ต | สตรีมมิง | 200 |  ปริมาณการใช้สตรีมมิงในเกาหลีใต้  หนึ่งในสามของชาร์ตเป็นส่วนประกอบของชาร์ตดิจิทัล |
| ดาวน์โหลดชาร์ต | ดาวน์โหลด | 200 |  ปริมาณยอดดาวน์โหลดในเกาหลีใต้  หนึ่งในสามของชาร์ตเป็นส่วนประกอบของชาร์ตดิจิทัล |
| บีจีเอ็มชาร์ต | เพลงประกอบ | 200 |  ปริมาณการขายเพลงประกอบในเกาหลีใต้  หนึ่งในสามของชาร์ตเป็นส่วนประกอบของชาร์ตดิจิทัล |
ชาร์ตเพลง > ชาร์ตอัลบั้ม

| ชื่อชาร์ต | จำนวนตำแหน่ง | วิธีการจัดอันดับ |
| --- | --- | --- |
| อัลบั้มชาร์ต | 100 |  ปริมาณการจำหน่ายอัลบั้ม (เทป, แผ่นเสียง, ซีดี, ยูเอสบี, KiT, อัลบั้มแพลตฟอร์ม ฯลฯ) |
| รีเทลอัลบั้มชาร์ต | 50 |  ยอดขายอัลบั้มออฟไลน์ทั้งหมดที่ร้านค้าปลีก (เทป, แผ่นเสียง, ซีดี, ยูเอสบี, KiT, อัลบั้มแพลตฟอร์ม ฯลฯ) |
ชาร์ตเพลง > ชาร์ตเพลงอื่น

| ชื่อชาร์ต | จำนวนตำแหน่ง | วิธีการจัดอันดับ |
| --- | --- | --- |
| ซิงกิงรูมชาร์ต | 200 |  จำนวนครั้งที่เล่นเพลงในนอแรบัง |
| เบลชาร์ต | 100 |  อันดับเสียงเรียกเข้าของผู้ให้บริการมือถือในเกาหลีใต้ |
| ริงชาร์ต | 100 |  อันดับเสียงเรียกเข้าของผู้ให้บริการมือถือในเกาหลีใต้ |
ชาร์ตโซเชียล

เซอร์เคิลโซเชียลชาร์ต เป็นชาร์ตประจำสัปดาห์ที่จัดอันดับ 50 ศิลปินเคป็อปที่ได้รับความนิยมสูงสุดโดยใช้ข้อมูลจาก ยูทูบ, ติ๊กต็อก, มิวบีต และมายเซเลบส์
เซอร์เคิลเวย์ปั๋วชาร์ต เป็นชาร์ตประจำสัปดาห์ที่จัดอันดับวงเคป็อปที่ได้รับความนิยมสูงสุด 10 อันดับแรก และศิลปินเคป็อปที่ได้รับความนิยมสูงสุด 30 อันดับแรกในประเทศจีนโดยใช้ข้อมูลจากเวย์ปั๋ว
การรับรอง

ในเดือนเมษายน ค.ศ. 2018 แกออนได้แนะนำ "music recording certification" สำหรับอัลบั้ม ดาวน์โหลดและสตรีมมิง การรับรองอัลบั้มได้รับรางวัลตามยอดขายของการจัดส่งที่จำหน่ายโดยค่ายเพลงและตัวแทนจำหน่าย การรับรองดาวน์โหลดและสตรีมมิงจะมอบให้กับเพลงตามข้อมูลออนไลน์ที่จัดทำโดยผู้ให้บริการเพลงบนเว็บ อัลบั้มและเพลงที่วางจำหน่ายภายในหรือหลังวันที่ 1 มกราคม ค.ศ. 2018 จะมีสิทธิ์ได้รับการรับรอง
การรับรอง > อัลบั้ม

| เกณฑ์ต่อรางวัล> Platinum | เกณฑ์ต่อรางวัล> 2x Platinum | เกณฑ์ต่อรางวัล> 3x Platinum | เกณฑ์ต่อรางวัล> Million | เกณฑ์ต่อรางวัล> 2x Million |
| --- | --- | --- | --- | --- |
| 250,000 | 500,000 | 750,000 | 1,000,000 | 2,000,000 |
การรับรอง > ดาวน์โหลด

| เกณฑ์ต่อรางวัล> Platinum | เกณฑ์ต่อรางวัล> 2x Platinum | เกณฑ์ต่อรางวัล> 3x Platinum | เกณฑ์ต่อรางวัล> Diamond |
| --- | --- | --- | --- |
| 2,500,000 | 5,000,000 | 7,500,000 | 10,000,000 |
การรับรอง > สตรีมมิง

| เกณฑ์ต่อรางวัล> Platinum | เกณฑ์ต่อรางวัล> 2x Platinum | เกณฑ์ต่อรางวัล> 3x Platinum | เกณฑ์ต่อรางวัล> Billion |
| --- | --- | --- | --- |
| 100,000,000 | 200,000,000 | 300,000,000 | 1,000,000,000 |
รางวัล

แกออนชาร์ตมิวสิกอะวอดส์
แหล่งข้อมูลอื่น

หน้าแรกของเซอร์เคิลชาร์ต (ในภาษาเกาหลี)
(อดีต) หน้าแรกทางการของแกออนชาร์ต (ในภาษาเกาหลี)
หน้าแรกทางการของ KMCA (ในภาษาเกาหลี)
โลโก้แกออน
เซฺว จือเชียน

| เซฺว จือเชียน |
| --- | --- |

ข้อมูลพื้นฐาน
ชื่อเกิด: 薛之谦
เกิด:  (1983-07-17) 17 กรกฎาคม ค.ศ. 1983 (41 ปี)
ที่เกิด: เซี่ยงไฮ้, ประเทศจีน
แนวเพลง: ป็อป
อาชีพ: นักร้อง, นักแต่งเพลง, ผู้อำนวยการผลิตเพลง
เครื่องดนตรี: เปียโน,กีตาร์
ช่วงปี: ค.ศ. 2005–ปัจจุบัน
เซฺว จือเชียน (จีนตัวย่อ: 薛之谦; จีนตัวเต็ม: 薛之謙; พินอิน: Xuē Zhīqiān; อังกฤษ: Joker Xue; เกิด 17 กรกฎาคม ค.ศ. 1983) เป็นนักร้องและนักแต่งเพลงชาวเซี่ยงไฮ้
เซฺว จือเชียน จบการศึกษาจากประเทศสวิตเซอร์แลนด์ ในสาขาบริหารการโรงแรมและธุรกิจบริการ ที่ กลียง (Glion Institute of Higher Education)[ต้องการอ้างอิง]
เข้าสู่วงการบันเทิงจีนจากการประกวดร้องเพลงในรายการโทรทัศน์เมื่อปี 2005 และได้ออกอัลบั้มเพลงในปี 2006 แต่มีชื่อเสียงในอีก 10 ปีเพราะความเป็นคนตลกขบขำ ปัจจุบันมีผู้ติดตามเขาในเวย์ปั๋วกว่า 50 ล้านคน[ต้องการอ้างอิง]
อาชีพนักร้อง

เซฺว จือเชียน เข้าวงการบันเทิงเมื่อปี 2005 หลังร่วมประกวดรายการร้องเพลงรายการหนึ่ง ในปีถัดมาจึงมีผลงานเพลงอัลบั้มแรกชื่อว่า "เซฺว จือเชียน" เพลงที่มีชื่อเสียงคือ "เริ่นเจินเตอเสฺว่" (认真的雪) ต่อมาในปี 2007 อัลบั้ม "หนี่กั้วเต๋อห่าวมา" (你过得好吗) ทำให้ได้รางวัลนักร้องชายเพลงแมนดารินยอดนิยม TOP Music Radio จากการจัดอันดับโดยสถานีวิทยุกระจายเสียงแห่งประเทศจีน ผลงานของเขาได้รางวัลอีกหลายรางวัล ปัจจุบันเขาออกอัลบั้มเพลงแล้ว 8 ชุด ทั้งยังแสดงภาพยนตร์ 7 เรื่อง ละครโทรทัศน์ 10 เรื่อง และโฆษณาอีกมากมาย
ผลงานเพลง > มิวสิกวิดีโอ

| 0 | 1 | 2 | 3 | 4 |
| --- | --- | --- | --- | --- |
|  《尘》（2019） 木偶人  慢半拍  这么久没见  笑场  病态  尘  聊表心意  陪你去流浪 |  《怪咖》（2018） 摩天大楼  怪咖  肆无忌惮  天份  最好  那是你离开了北京的生活  违背的青春 |  《渡》（2017） 动物世界  暧昧  像风一样  高尚  骆驼  别  渡  我害怕 |  《初学者》（2016） 初学者  刚刚好  我好像在哪见过你  演员  绅士  一半  小孩  Stay Here  下雨了 |  《意外》（2013） 丑八怪  意外  你还要我怎样  有没有  其实  方圆几里   |
เซเลโนกราด

| เซเลโนกราด Зеленоград |
| --- | --- |
เขตปกครองของมอสโก
ทิวทัศน์ของเซเลโนกราด
   ธง ตราอาร์ม
th
ที่ตั้งของเซเลโนกราด 
เซเลโนกราดที่ตั้งของเซเลโนกราดแสดงแผนที่รัสเซียเซเลโนกราดเซเลโนกราด (รัสเซีย)แสดงแผนที่รัสเซีย
พิกัด:  55°59′52″N 37°11′25″E﻿ / ﻿55.99778°N 37.19028°E﻿ / 55.99778; 37.19028
ประเทศ: รัสเซีย
หน่วยองค์ประกอบ: มอสโก
สถาปนา: 3 มีนาคม ค.ศ. 1958
จัดตั้งเป็นนคร: 15 มกราคม ค.ศ. 1963
การปกครอง
 • นายอำเภอ: อนาโตลี สเมียร์นอฟ
พื้นที่
 • ทั้งหมด: 37.22 ตร.กม. (14.37 ตร.ไมล์)
ประชากร (สำมะโนครัวปี 2010)
 • ทั้งหมด: 221,712 คน
 • ความหนาแน่น: 6,000 คน/ตร.กม. (15,000 คน/ตร.ไมล์)
สถานะการบริหาร
 • เขตย่อยของ: มอสโก
รหัสไปรษณีย์: 124xxx
รหัสโทรศัพท์: +7 (495), (499)
เว็บไซต์: zelao.mos.ru
เซเลโนกราด (รัสเซีย: Зеленогра́д, สัทอักษรสากล: [zʲɪlʲɪnɐˈgrat], lit. green city; อังกฤษ: Zelenograd) เป็นเมืองและเขตปกครองของมอสโก ประเทศรัสเซีย เมืองเซเลโนกราดและดินแดนภายใต้เขตปกครองของตนได้ก่อตั้งเป็น เขตปกครองเซเลโนกราดสกี (Zelenogradsky Administrative Okrug; ZelAO) ซึ่งเป็นดินแดนส่วนแยกที่ตั้งอยู่ในแคว้นมอสโก ทางตะวันตกเฉียงเหนือของใจกลางกรุงมอสโกไปตามทางหลวง Leningradskoye Shosse ด้วยระยะทาง 37 กิโลเมตร (23 ไมล์) เซเลโนกราดเป็นเขตปกครองที่มีขนาดพื้นที่เล็กที่สุดของมอสโก เป็นหนึ่งในเมืองที่มีประชากรน้อยที่สุดและเป็นดินแดนส่วนแยกของมอสโกที่มีพื้นที่และจำนวนประชากรมากที่สุดในแคว้นมอสโก
เซเลโนกราดก่อตั้งขึ้นในปี ค.ศ. 1958 โดยเป็นเมืองใหม่ในสหภาพโซเวียต ได้รับการพัฒนาให้เป็นศูนย์กลางของอิเล็กทรอนิกส์ ไมโครอิเล็กทรอนิกส์ และอุตสาหกรรมคอมพิวเตอร์ ซึ่งที่รู้จักกันในชื่อ "โซเวียต/รัสเซียซิลิคอนวัลเลย์" และยังคงเป็นศูนย์กลางอิเล็กทรอนิกส์ที่สำคัญในรัสเซียสมัยใหม่อีกด้วย สีของเมืองคือสีเขียวและมีกระรอกเป็นสัตว์สัญลักษณ์
เซ็กซ์โฟน

ภาพโปสการ์ดล้อเลียนการทำเซ็กซ์โฟน
เซ็กซ์โฟน หรือ โฟนเซ็กซ์ (อังกฤษ: phone sex) เป็นรูปแบบของการจำลองการมีเซ็กซ์ ด้วยการสนทนาผ่านทางโทรศัพท์หรืออุปกรณ์การสื่อสารอื่นๆ ระหว่างบุคคลตั้งแต่สองคนขึ้นไป โดยเฉพาะอย่างยิ่งเมื่อมีฝ่ายหนึ่งฝ่ายใดหรือทั้งสองฝ่ายกำลังทำการช่วยตัวเอง หรือกำลังร่วมเพศอยู่ รูปแบบของเซ็กซ์โฟนมีหลายรูปแบบไม่ว่าเป็นการพูดคุยในลักษณะการเจรจา การแนะนำ การบรรยาย การพูดคุยแบบมีการโต้ตอบ การพูดคุยเกี่ยวกับเรื่องทางเพศ รวมไปถึงการกระตุ้นอารมณ์ทางเพศต่อคู่สนทนา
เซ็กซ์โฟนมักจะมีใช้กันระหว่างคู่รักที่อยู่กันคนละที่ซึ่งไม่สะดวกในการมีเพศสัมพันธ์ และนอกจากนี้เซ็กซ์โฟนยังมีการให้บริการผ่านทางโทรศัพท์ โดยผู้โทรจะต้องเสียค่าบริการให้แก่ผู้ให้บริการ ที่เป็นคนแสดงจำลองเสียงร้อง หรือคนพากย์เสียง
เซ็กส์

เซ็กส์ (อังกฤษ: sex จากภาษาละตินว่า sexus) อาจหมายถึง
การร่วมเพศ (sexual intercourse)
เซ็กส์ (หนังสือ) (Sex) ชื่อหนังสือรวมภาพของศิลปินมาดอนน่า วางจำหน่ายปี 2535
เซ็กส์ (รายการโทรทัศน์) (Sex) รายการโทรทัศน์ในออสเตรเลียออกฉายระหว่างปี 2535-2536
sex ในภาษาละตินหมายถึงหก (จำนวนนับ)
เซ็กส์ ในบางทีถูกเรียกว่า X
เพศ
เซีย (นักดนตรี)

| เซีย |
| --- | --- |
เซียปี ค.ศ. 2011
เกิด: เซีย เคท อิโซเบลล์ เฟอร์เลอร์  (1975-12-18) 18 ธันวาคม ค.ศ. 1975 (48 ปี)  แอดิเลด, รัฐเซาท์ออสเตรเลีย, เครือรัฐออสเตรเลีย
อาชีพ: นักร้อง-นักแต่งเพลง โปรดิวเซอร์เพลง ผู้กำกับมิวสิกวิดีโอ
อาชีพทางดนตรี
แนวเพลง: ป็อป อิเล็กโทรป็อป อินดีป็อป ทริปฮอป เอซิดแจ๊ซ
เครื่องดนตรี: ร้อง
ช่วงปี: 1993–ปัจจุบัน
ค่ายเพลง: Dance Pool Go! Beat Inertia RCA Monkey Puzzle Atlantic

เว็บไซต์: siamusic.net
 นักดนตรี
เซีย เคต อิโซเบลล์ เฟอร์เลอร์ (อังกฤษ: Sia Kate Isobelle Furler) เกิด 18 ธันวาคม ค.ศ. 1975 เป็นนักร้อง-นักแต่งเพลง โปรดิวเซอร์เพลง และผู้กำกับมิวสิกวิดีโอชาวออสเตรเลีย เธอเริ่มต้นอาชีพนักร้องโดยการเป็นนักร้องในวงแนวแอซิดแจ๊ซในคลับท้องถิ่นที่แอดิเลด กับวงที่ชื่อ คริสป์ (Crisp) ในช่วงกลางคริสต์ทศวรรษ 1990 ต่อมาในปี ค.ศ. 1997 วงคริสป์แยกวงไป เธอจึงได้ออกผลงานเดี่ยวอัลบั้มสตูดิโอ ใช้ชื่อว่า OnlySee ในประเทศออสเตรเลีย จากนั้นเธอย้ายมายังกรุงลอนดอน ประเทศอังกฤษ เป็นนักร้องนำวงดูโออังกฤษ ชื่อวง ซีโรเซเวน (Zero 7)
ในปี ค.ศ. 2000 เซียเซ็นสัญญากับค่ายแดนซ์พูล ค่ายย่อยของโซนีมิวสิกและออกสตูดิโออัลบั้มชุดที่ 2 Healing Is Difficult เนื่องจากเธอไม่พอใจในการประชาสัมพันธ์ของค่าย จึงได้เซ็นสัญญากับค่ายใหม่ โก! บีต ในปีถัดมา ได้ออกสตูดิโออัลบั้มชุดที่ 3 Colour the Small One ในปี ค.ศ. 2004 แต่เพลงกลับไม่ประสบความสำเร็จในกลุ่มคนฟังกระแสหลัก เซียจึงย้ายมาอยู่ที่นิวยอร์กซิตีในปี ค.ศ. 2005 แล้วเริ่มออกทัวร์ในอเมริกา เธอออกอัลบั้มชุดที่สี่และชุดที่ห้า Some People Have Real Problems และ We Are Born ในปี ค.ศ. 2008 และ 2010 ตามลำดับ ต่อจากนั้นเธอว่างเว้นกับการแสดง หันมาแต่งเพลงให้ศิลปินอื่น เพลงที่เธอได้ร่วมงานกับศิลปินอื่นที่ประสบความสำเร็จ เช่น "Titanium" (กับ เดวิด เกตตา), "Diamonds" (กับ ริแอนนา) และ "Wild Ones" (กับ โฟล ไรเดอ)
ในปี ค.ศ. 2014 เธอออกสตูดิโออัลบั้มชุดที่ 6 1000 Forms of Fear ที่เปิดตัวที่อันดับ 1 บนชาร์ตบิลบอร์ด 200 และมีเพลงติดท็อป 10 แจ้งเกิด"Chandelier" และมีมิวสิกวีดีโอไตรภาคนำแสดงโดยนักเต้นเด็ก แมดดี ซีเกลอร์ ในปี ค.ศ. 2016 เธอออกสตูดิโออัลบั้มชุดที่ 7 This Is Acting ที่มีซิงเกิลอันดับ 1 บนบิลบอร์ดฮอต 100 "Cheap Thrills"
ผลงานอัลบั้ม

OnlySee (1997)
Healing Is Difficult (2001)
Colour the Small One (2004)
Some People Have Real Problems (2008)
We Are Born (2010)
1000 Forms of Fear (2014)
This Is Acting (2016)
Everyday Is Christmas (2017)
Music (2021)
Reasonable Woman (2024)
ทัวร์

Live from Sydney Tour (2009)
We Meaning You Tour (2010)
Nostalgic for the Present Tour (2016)
ผลงานแสดง

เซียแต่งเพลงและแสดงในภาพยนตร์ดังนี้
Annie (2014)
Transparent (2015)
Beat Bugs (2016)
Lion (2016)
Wonder Woman (2017)
My Little Pony: The Movie (2017)
Charming (2018)
เซเปแคท จากัวร์

เซเปแคท จากัวร์
เซเปแคท จากัวร์ (อังกฤษ: SEPECAT Jaguar) เป็นเครื่องบินที่สร้างระหว่างชาติ โดยอังกฤษกับฝรั่งเศส เป็นเครื่องบินภารกิจคู่คือ เป็นเจ๊ตฝึกขึ้นสูงและสนับสนุนทางยุทธวิธีน้ำหนักเบา
รุ่นต่าง ๆ

มีอยู่ 5 รุ่น
จากัวร์ เอ เป็นเจ๊ตสนับสนุนภาคพื้นดินของฝรั่งเศส
จากัวร์ บี เป็นเจ๊ตฝึก 2 ที่นั่งของอังกฤษ
จากัวร์ อี เป็นเจ๊ตฝึก 2 ที่นั่งของฝรั่งเศส
จากัวร์ เอส เป็นเจ๊ตสนับสนุนภาคพื้นดินของอังกฤษ
จากัวร์อินเตอร์เนชั่นแนล เป็นรุ่นที่ผลิตเป็นสินค้าออก
ข้อมูลจำเพาะ

มีดังต่อไปนี้
ผู้สร้าง :เซเปแคท บริษัทสร้างอากาศยานระหว่างชาติ (อังกฤษ/ฝรั่งเศส)
ประเภท:เจ๊ตสนับสนุนการปฏิบัติการทางยุทธวิธี ที่นั่งเดียว
เครื่องยนต์:เทอร์โบแฟน รอสส์-รอยซ์/เทอร์โบเมคา อาดัวร์ 102 ให้แรงขับ 2,100 กิโลกรัม และ 3,240 กิโลกรัม เมื่อใช้สันดาปท้าย 2 เครื่อง
กางปีก: 8.69 เมตร
ยาว: 15.52 เมตร
สูง: 4.89 เมตร
พื้นที่ปีก: 24.18 ตารางเมตร
น้ำหนักเปล่า: 7,000 กิโลกรัม
น้ำหนักวิ่งขึ้นปกติ: 11,000
น้ำหนักวิ่งขึ้นสูงสุด: 15,000 กิโลกรัม
อัตราเร็วสูงสุด:1.5 มัค ทีระยะสูง 11,000 เมตร และ 1.1 มัค ที่ระดับน้ำทะเล
อัตราเร็วลงสนาม: 213 กิโลเมตร/ชั่วโมง
ระยะทางขึ้นพ้น 15 เมตร: 940 เมตร
ระยะทางร่อนลงจาก 15 เมตร: 860 เมตร
รัศมีทำการรบเมื่อปฏิบัติภารกิจโจมตีใช้เชื้อเพลิงภายใน
บินสูง-ต่ำ-สูง: 815 กิโลเมตร
บินต่ำ-ต่ำ-ต่ำ: 575 กิโลเมตร
เมื่อใช้เชื้อเพลิงภายนอก
บินสูง-ต่ำ-สูง: 1,315 กิโลเมตร
บินต่ำ-ต่ำ-ต่ำ: 835 กิโลเมตร
พิสัยบินไกลสุด: 4,210 กิโลเมตร เมื่อบรรทุกเชื้อเพลิงเต็มที่
อาวุธ :ปืนกลอากาศ เอเดน ขนาด 30 มม. 2 กระบอก
อาวุธปล่อยอากาศสู่อากาศแบบแมจิค
จรวดอากาศสู่พื้นดิน ขนาด 68 มม. สแนบ
บริภัณฑ์ตรวจการณ์-ถ่ายภาพ
ลูกระเบิดขนาดต่างๆ และ อาวุธนิวเคลียร์
สามารถติดตั้งอาวุธได้ 5 ตำบล เป็นน้ำหนัก 4,536 กิโลกรัม